|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  FJR19110027 Frumvarp til laga um reglubundna upplýsingaskyldu útgefenda verðbréfa sem eru skráð á skipulegan markað. |
| **Ráðuneyti /verkefnisstjóri** |  Fjármála- og efnahagsráðuneyti |
| **Innleiðing EES-gerðar?** | [x]  Já[ ]  Nei |
| **Dags.** |  5. febrúar 2020 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Tilskipun 2004/109/EB (Gagnsæistilskipunin) mælir einkum fyrir um samræmingu reglna um birtingu reglulegra upplýsinga um útgefendur verðbréfa sem tekin hafa verið til viðskipta á skipulegum verðbréfamarkaði og um birtingu upplýsinga um breytingu á verulegum hlut atkvæðisréttar í slíkum útgefendum. Markmið tilskipunarinnar er að samræma kröfur um skyldu útgefenda til að veita upplýsingar og stuðla með því að raunverulegum innri markaði og víðtækri vernd fyrir fjárfesta. Skýrsla, sem samþykkt var af Framkvæmdastjórn ESB þann 27. maí 2010, um framkvæmd gagnsæistilskipunarinnar, sýndi fram á þörf fyrir að auka skilvirkni fyrirkomulags um gagnsæi, meðal annars er varðar birtingu upplýsinga um eignarhald félags, og kveða á um einföldun á skuldbindingum tiltekinna útgefenda. Þá hefur einnig verið sýnt fram á þörfina til að rétta af skuldbindingar sem gilda um lítil og meðal stór fyrirtæki samhliða því að tryggja fjárfestum sambærilega vernd. Af því tilefni gaf ESB út tilskipun 2013/50/ESB sem kveður á um breytingar á gagnsæistilskipuninni auk tilskipana 2003/71/EB um lýsingu verðbréfa og tilskipun 2007/14/EB um nánari framkvæmd tilskipunar 2004/109/EB. Þau ákvæði tilskipunar 2013/50/ESB sem lúta að tilskipun 2003/71/EB féllu úr gildi með samþykkt reglugerðar 2017/1129/ESB, sem verður innleidd með nýjum heildarlögum um lýsingu verðbréfa.1. **Hvert er úrlausnarefnið?**

Með frumvarpinu er lagt til að sett verði ný heildarlög, sem innleiða tilskipun 2004/109/EB, með síðari breytingum, í íslenskan rétt. 1. **Að hvaða marki duga gildandi lög og reglur ekki til?**

Tilskipun 2004/109/EB hefur þegar verið innleidd sem hluti af lögum um verðbréfaviðskipti, nr. 108/2007 (vvl.). Með hliðsjón af þeim öru breytingum sem hafa átt sér stað á lagaumhverfi fjármálamarkaðar á síðustu árum er talið heppilegra að fella þau ákvæði brott úr vvl. og setja sérlög um upplýsingaskyldu útgefanda verðbréfa í stað þess að leggja fram frumvarp um breytingu á vvl.  |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Í stjórnarsáttmála kemur fram að fjármálakerfið eigi að vera traust og þjóna samfélaginu á hagkvæman og sanngjarnan hátt. Meginmarkmið málefnasviðsins er að auka alþjóðlega samkeppnishæfni atvinnulífs.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Markmið Evrópureglnanna er að tryggja gagnsæi á fjármálamörkuðum, efla fjárfestavernd, auka traust fjárfesta, fylla í gloppur á regluverki og tryggja að eftirlitsstofnanir hafi nægar valdheimildir til að sinna verkefnum sínum. Mikilvægt er að samræma þær reglur sem gilda hér á landi við þær sem gilda á Evrópska efnahagssvæðinu enda er þannig best gætt að hagsmunum markaðarins, fjárfesta og almennings og ýtt undir aukna starfsemi erlendra fyrirtækja hér á landi og íslenskra fyrirtækja erlendis. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Mikilvægt er að lagaumgjörð fjármálamarkaða sé sem vönduðust og í samræmi við það sem gerist annars staðar í Evrópu. Verði ekkert aðhafst mun það hafa áhrif á stöðu Íslands og íslenskra fyrirtækja á alþjóðlegum fjármálamörkuðum auk þess að brjóta gegn alþjóðlegum skuldbindingum Íslands á grundvelli EES-samningsins.1. **Mögulegar leiðir við lagasetningu**

Tvær mögulegar leiðir eru færar við lagasetningu við innleiðingu tilskipunarinnar. Annars vegar að gera breytingu á viðeigandi ákvæðum vvl. Sú leið var farin þegar tilskipun 2004/109/EB var upphaflega innleidd í íslenskan rétt. Hins vegar að setja ný heildarlög um efnið og fella viðeigandi ákvæði vvl. brott. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Lagt er til að sett verði ný heildarlög um upplýsingaskyldu útgefanda verðbréfa sem eru skráð á skipulegan markað. 1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Lagt er til að sett verði ný heildarlög um gagnsæi í tengslum við upplýsingar um útgefendur verðbréfa sem eru skráð á skipulegan markað og fella á brott viðeigandi ákvæði laga um verðbréfaviðskipti, nr. 108/2007. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Já, um er að ræða innleiðingu í íslenskan rétt á evróputilskipun um gagnsæi í tengslum við upplýsingar um útgefendur verðbréfa sem eru skráð á skipulegan markað. Ekki er talið að efnið gefi tilefni til sérstakrar skoðunar á samræmi við stjórnarskrá. 1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Já, þau varða frelsi verðbréfafyrirtækja til að veita þjónustu yfir landamæri.1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Útgefendur verðbréfa og fjárfestar.1. **Er skörun við stjórnarmálefni annarra ráðuneyta?**

Nei.1. **Samráð sem þegar hefur farið fram**

Unnið er að frumvarpsdrögum í samráði við Fjármálaeftirlitið.1. **Fyrirhugað samráð**

Fyrirhugað er að eiga samráð við Seðlabanka Íslands, Samtök fjármálafyrirtækja og Kauphöll Íslands. Þá verða drög að frumvarpi birt í samráðsgátt Stjórnarráðsins. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

Áhrif frumvarpsins á fjármálamarkaðinn verða jákvæð. Frumvarpið einfaldar stjórnsýslumeðferð og eykur skilvirkni við upplýsingagjöf útgefanda verðbréfa og markaðir hér á landi verða samkeppnishæfari innan EES. Ekki er gert ráð fyrir fjárhagsáhrifum á ríkissjóð*.* |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já, sem miðar að því að frumvarpið verði lagt fram á vorþingi 2020.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Fjármálaeftirlitið metur það svo að stofnunin þurfi ekki langan tíma til undirbúnings breyttrar framkvæmdar. Útgefendur verðbréfa þurfa jafnframt ekki langan tíma til aðlögunar að nýjum reglum enda eru þær að mestu til einföldunar. |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |